ไปตรวจเลือดมาของประกันสังคมค่ะได้ผลตรวจเลือดมาเมื่อกี้ ทุกอย่างปกติหมดยกเว้น 1. cholesterolในเลือด สูง 2. เม็ดเลือดขาว WBC ต่ำ 3. ความเข้มข้นของเลือด hb ต่ำ, Hct ต่ำ อยากทราบว่าต้องปฎิบัติตัวอย่างไร แนวทางการรักษาค่ะให้ค่าในเลือดเป็นปกติขอบค่ะ
สวัสดีค่ะ การมี cholesterol ก็คือมีไขมันสูงในเลือดนั้น คงต้องดูว่าสูงเกินค่าปกติไปมากหรือไม่ หากยังไม่มาก เพิ่งตรวจพบ อาจจะใช้วิธีการควบคุมอาหาร งดอาหารมันๆ ออกกำลังกายสม่ำเสมอ เพื่อช่วยลดไขมันในเลือดลงมา แต่ถ้าการปฏิบัติตัวไม่ได้ผล อาจจะะต้องมีการใช้ยาลดไขมันภายใต้การดูแลของแพทย์ต่อไปค่าเม็ดเลือดขาวต่ำในเลือด ถ้าต่ำไม่มาก ไม่มีอาการของการติดเชื้อ หรือไม่ได้มีโรคประจำตัวเกี่ยวกับภูมิคุ้มกันบกพร่องหรือมะเร็งเม็ดเลือด ก็ไม่มีความจำเป็นต้องทำอะไร ค่าความเข้มข้นเลือดที่ต่ำดังกล่าวมา ก็คงต้องดูว่าต่ำมากน้อยเพียง มีอาการอะไรร่วมด้วยหรือไม่ ถ้ามีอาการซีด เพลียมาก อาจจะต้องให้เลือด ร่วมกับตรวจเพิ่มเติมเพื่อหาสาเหตุของภาวะซีดเช่น ขาดธาตุเหล็ก ธาลัสซีเมีย การเสียเลือดไปมากจากร่างกาย เป็นต้นแนะนำสอบถามกับแพทย์ที่ทำการรักษาและส่งเจาะเลือดโดยตรง เพราะต้องดูอาการและข้อบ่งชี้ในการส่งตรวจเลือดร่วมด้วยค่ะ